Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS VIEŠŲJŲ ASMENS SVEIKATOS PRIEŽIŪROS ĮSTAIGŲ 2017 METŲ SIEKTINŲ VEIKLOS UŽDUOČIŲ PATVIRTINIMO**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 15 punktu, Lietuvos Respublikos sveikatos priežiūros įstaigų įstatymo 28 straipsnio 2 punktu, Lietuvos nacionalinės sveikatos sistemos viešųjų įstaigų finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 ,,Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 7 ir 9 punktais, bei atsižvelgdama į Rokiškio rajono savivaldybės viešųjų sveikatos priežiūros įstaigų vadovų pateiktus 2017 m. įstaigos siektinų veiklos užduočių projektus Rokiškio rajono savivaldybės taryba n u s p r e n d ž i a:

1. Patvirtinti viešosios įstaigos Rokiškio rajono ligoninės 2017 metų siektinas veiklos užduotis (pridedama).

2. Patvirtinti viešosios įstaigos Rokiškio pirminės asmens sveikatos priežiūros centro 2017 metų siektinas veiklos užduotis (pridedama).

3. Patvirtinti viešosios įstaigos Rokiškio psichikos sveikatos centro 2017 metų siektinas veiklos užduotis (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Evelina Tupalskytė

PATVIRTINTA

Rokiškio rajono savivaldybės tarybos

2017 m. balandžio 28 d. sprendimu Nr. TS

**VŠĮ ROKIŠKIO RAJONO LIGONINĖS 2017 METŲ**

**SIEKTINOS VEIKLOS UŽDUOTYS**

|  |  |  |  |
| --- | --- | --- | --- |
| Eil.  Nr. | **Vertinimo rodikliai** | **2017 m. (siektini)** | **Vertinimas** |
| 1. | **Kiekybiniai rodikliai** |  | **Vertinama iki 10 balų** |
| 1.1. | Finansinis įstaigos veiklos rezultatas | Teigiamas | Teigiamas – 10 balų  Neigiamas – 0 balų |
| 1.2. | Įstaigos sąnaudų darbo užmokesčiui dalis (proc.) | Neviršytų 80 proc. visų įstaigos sąnaudų | Neviršijanti 80 proc. – 10 balų  Daugiau kaip 80 proc. – 0 balų |
| 1.3. | Įstaigos sąnaudų valdymo išlaidoms dalis (proc.) | Neviršytų 5 proc. bendrų įstaigos sąnaudų | Neviršijanti 5 proc. – 10 balų  Daugiau kaip 5 proc. – 0 balų |
| 1.4. | Papildomų finansavimo šaltinių pritraukimas (proc.) | Ne mažiau kaip 1 proc. nuo pajamų iš PSDF biudžeto | 1 proc. ir daugiau – 10 balų  Mažiau kaip 1 proc. – 0 balų |
| 2. | **Kokybiniai vertinimo rodikliai** |  | **Vertinama iki 10 balų** |
| 2.1 | Pacientų pasitenkinimo įstaigos teikiamomis paslaugomis lygis bei pacientų skundų tendencijos : |  |  |
| 2.1.1. | atliktos pacientų apklausos dėl medicinos personalo darbą gerai vertinančių pacientų | Atlikti ne mažiau 3 apklausas, įvertinti rezultatus, siekti 80 proc. medicinos personalo darbą gerai vertinančių pacientų | 80 proc. ir daugiau – 5 balai  Mažiau kaip 80 proc. – 0 balų |
| 2.1.2 | pagrįsti rašytiniai pacientų skundai | Ne daugiau 2 | 2 ir mažiau – 5 balai  Daugiau nei 2 – 0 balų |
| 2.2. | Kokybės vadybos sistemos diegimo ir vystymo laipsnis: |  |  |
| 2.2.1 | atliktų vidaus kokybės auditų skaičius | Atlikti 12 vidaus kokybės auditų | 12 ir daugiau – 10 balų  Nuo 11 iki 7 – 5 balai  Mažiau nei 7 – 0 balų |
| 2.3. | Naujai priimtų gydytojų skaičius | Priimti 2 naujus gydytojus | 2 ir daugiau gydytojų – 10 balų  1 gydytojas – 5 balai  0 gydytojų – 0 balų |
| 2.4. | Prioritetinių paslaugų teikimo dinamika:   * gydytojų specialistų ambulatorinės konsultacijos; * dienos chirurgijos paslaugos; * dienos asmens sveikatos priežiūros paslaugos; * stebėjimo paslaugos. | Palyginus su 2016 m., didinti ne mažiau 5 proc. | 5 proc. ir daugiau – 10 balų  Nuo 4,9 iki 2 proc. – 5 balai  1,9 proc. ir mažiau – 0 balų |
| 2.5. | Informacinių technologijų diegimas ir vystymas: | 10 proc. e. sveikatos paslaugų ir bendradarbiavimo infrastruktūros informacinės sistemos įsisavinimas | 10 proc. ir daugiau – 5 balai  0 proc. – 0 balų |
| 2.5.1 | Informacinės sistemos palaikymas, tobulinimas | Programos palaikymas, tobulinimas | Programa palaikoma, tobulinama – 5 balai |
| 2.6. | Taikomų kovos su korupcija priemonių vykdymas: |  |  |
| 2.6.1 | taikomų priemonių vykdymas pagal ligoninės priemonių planą | Įvykdyti veiksmų plane numatytas priemones | Įvykdytos visos priemonės – 10 balų  Įvykdyta dalis priemonių – 5 balai  Neįvykdyta – 0 balų |

PATVIRTINTA

Rokiškio rajono savivaldybės tarybos

2017 m. balandžio 28 d. sprendimu Nr. TS

**VŠĮ ROKIŠKIO PIRMINĖS ASMENS SVEIKATOS PRIEŽIŪROS CENTRO 2017 M. SIEKTINOS VEIKLOS UŽDUOTYS**

|  |  |  |  |
| --- | --- | --- | --- |
| Eil.  Nr. | **Vertinimo rodikliai** | **2017 m. (siektini)** | **Vertinimas** |
| 1. | **Kiekybiniai rodikliai** |  | **Vertinama iki 10 balų** |
| 1.1. | Finansinis įstaigos veiklos rezultatas | Teigiamas | Teigiamas – 10 balų  Neigiamas – 0 balų |
| 1.2. | Įstaigos sąnaudų darbo užmokesčiui dalis (proc.) | Neviršytų 85 proc. visų įstaigos sąnaudų | Neviršijanti 85 proc. – 10 balų  Daugiau kaip 85 proc. – 0 balų |
| 1.3. | Įstaigos sąnaudų valdymo išlaidoms dalis (proc.) | Neviršytų 4,5 proc. bendrų įstaigos sąnaudų | Neviršijanti 4,5 proc. – 10 balų  Daugiau kaip 4,5 proc. – 0 balų |
| 1.4. | Papildomų finansavimo šaltinių pritraukimas (proc.) | Bent vienas papildomas finansavimo šaltinis | Vienas finansavimo šaltinis – 10 balų  Nei vieno – 0 balų |
| 2. | **Kokybiniai vertinimo rodikliai** |  | **Vertinama iki 10 balų** |
| 2.1 | Pacientų pasitenkinimo įstaigos teikiamomis paslaugomis lygis bei pacientų skundų tendencijos : |  |  |
| 2.1.1. | atliktos pacientų apklausos dėl medicinos personalo darbą gerai vertinančių pacientų | Atlikti 2 apklausas, įvertinti rezultatus, siekti ne mažiau 80 proc. medicinos personalo darbą gerai vertinančių pacientų | 80 proc. ir daugiau – 5 balai  Mažiau kaip 80 proc. – 0 balų |
| 2.1.2 | Pacientų laukimo laikas registratūroje, registruojantis atvykus į gydymo įstaigą | Laiko trukmė iki 5 min. sudarytų ne mažiau 90 proc. apklaustųjų | Iki 5 min., apklaustųjų 90 proc. ir daugiau – 5 balai  Daugiau nei 5 min., apklaustųjų mažiau nei 90 proc. – 0 balų |
| 2.2. | Kokybės vadybos sistemos diegimo ir vystymo laipsnis: |  |  |
| 2.2.1 | atliktų vidaus kokybės auditų skaičius | Atlikti 16 vidaus kokybės auditų | 16 ir daugiau – 5 balai  Mažiau nei 16 – 0 balų |
| 2.2.2 | Peržiūrėtos klinikinės ir vadybinės procedūros ir parengti naujai įvedamų procedūrų aprašymai | Peržiūrėti 6 procedūrų aprašymai ir parengti aprašymai visoms naujai įvedamoms procedūroms | Peržiūrėti 6 ir daugiau procedūrų aprašymai – 5 balai  Peržiūrėta mažiau nei 6 procedūrų aprašymai – 0 balų  Neparengta visoms naujoms – 0 balų |
| 2.3. | Paciento patekimas pas gydytoją odontologą, jo išankstinės registracijos nurodytu laiku | Ne mažiau 60 proc. apklaustųjų | 60 proc. ir daugiau – 5 balai  Mažiau nei 60 proc. – 0 balų |
| 2.3.1 | Planinei gydytojo odontologo konsultacijai vaikams ir nėščiosioms laukimo laikas | Ne daugiau 5 darbo dienos nuo siuntimo šiai apžiūrai dienos | 5 dienos ir mažiau – 5 balai  Daugiau nei 5 dienos – 0 balų |
| 2.4. | Informacinių technologijų diegimo ir vystymo lygis: |  |  |
| 2.4.1 | e-recepto išrašymas | Ne mažiau 15 proc. IV-ajame ketvirtyje | 15 proc. ir daugiau – 5 balai  Mažiau nei 15 proc. – 0 balų |
| 2.4.2 | e-medicininio mirties liudijimo išdavimas | Ne mažiau 90 proc. IV-ajame ketvirtyje | 90 proc. ir daugiau – 5 balai  Mažiau nei 90 proc. – 0 balų |
| 2.5. | Taikomų kovos su korupcija priemonių vykdymas: |  |  |
| 2.5.1 | taikomų priemonių vykdymas pagal PASPC priemonių planą | Įvykdyti planuotas ir į veiksmų planą įtrauktas priemones | Įvykdytos visos priemonės – 10 balų  Įvykdyta dalis priemonių – 5 balai  Neįvykdyta – 0 balų |
| 2.6. | Dalyvavimas įgyvendinant Privalomojo sveikatos draudimo fondo biudžeto lėšomis finansuojamas atitinkamų ligų prevencijos priemonių atrankinės patikros, ankstyvosios diagnostikos programas (toliau prevencinės programos) mastas: | 1. Prisirašiusiųjų prie PASPC tikslinės populiacijos asmenų skaičius.  2. Paslaugos pavadinimas (kodas) tikslinės populiacijos asmenų skaičius, kurie gavo paslaugas.  3. Pasitikrinusių asmenų dalis (proc.) |  |
| 2.6.1 | Gimdos kaklelio piktybinių navikų prevencinių priemonių vykdymas (Moterys 25-59 imtinai) | Gimdos kaklelio citologinio tepinėlio paėmimas ir rezultatų įvertinimo paslauga | Suteiktų paslaugų pagal prevencines programas vertinimas, lyginant su Valstybinės ligonių kasos prie Sveikatos pasaugos ministerijos pateiktu šalies rodiklių vidurkiu:  Jeigu prevencinėje programoje dalyvavusių tos prevencinės programos tikslinei populiacijai priklausančių asmenų dalis (proc.) yra lygi toje prevencinėje programoje dalyvavusių asmenų daliai metų, buvusių prieš vertinamuosius metus, šalies vidurkiui – 5 balai.  Jei įstaiga viršija šalies vidurkį:  nuo 1 iki 10 proc. – 6 balai  nuo 11 iki 20 proc. – 7 balai  nuo 21 iki 35 proc. – 8 balai  nuo 36 iki 49 proc. – 9 balai  nuo 50 ir daugiau proc. – 10 balų.  Jeigu prevencinėje programoje dalyvavusių asmenų dalis (proc.) yra mažesnė nei šalies vidurkis – 0 balų |
| 2.6.2 | Atrankinės mamografinės patikros dėl krūties vėžio programa  (Moterys 50-69 imtinai) | Informavimo dėl krūties piktybinių navikų profilaktikos ir siuntimo atlikti mamografijos paslauga |
| 2.6.3 | Priešinės liaukos vėžio ankstyvosios diagnostikos programa  (Vyrai 50-74 imtinai) | Informavimo apie ankstyvąją priešinės liaukos vėžio diagnostiką ir prostatos specifinio antigeno nustatymo paslauga |
| 2.6.4 | Storosios žarnos vėžio ankstyvosios diagnostikos programa  (Vyrai ir moterys 50-74) | Informavimo apie storosios žarnos vėžio ankstyvąją diagnostiką ir imunocheminio slapto kraujavimo testo išmatose rezultatų įvertinimo paslauga |
| 2.6.5 | Asmenų priskirtų širdies ir kraujagyslių ligų didelės rizikos grupei atrankos  (Vyrai 40-54 imtinai)  (Moterys 50-64 imtinai) | Informavimo apie didelę širdies ir kraujagyslių ligų tikimybę, šios tikimybės įvertinimo, pirminės prevencijos priemonių plano sudarymo ar siuntimo išsamiai įvertinti širdies ir kraujagyslių ligų tikimybę paslauga |
| 2.6.6 | Vaikų krūminių dantų dengimo silantinėmis medžiagomis paslaugos  (Vaikai 6-13) | Dantų dengimo silantais paslaugos |

PATVIRTINTA

Rokiškio rajono savivaldybės tarybos

2017 m. balandžio 28 d. sprendimu Nr. TS-

**VŠĮ ROKIŠKIO PSICHIKOS SVEIKATOS CENTRO 2017 METŲ**

**SIEKTINOS VEIKLOS UŽDUOTYS**

|  |  |  |  |
| --- | --- | --- | --- |
| Eil.  Nr. | **Vertinimo rodikliai** | **2017 m. (siektini)** | **Vertinimas** |
| 1. | **Kiekybiniai rodikliai** |  | **Vertinama iki 10 balų** |
| 1.1. | Finansinis įstaigos veiklos rezultatas | Teigiamas | Teigiamas – 10 balų  Neigiamas – 0 balų |
| 1.2. | Įstaigos sąnaudų darbo užmokesčiui dalis (proc.) | Neviršytų 90 proc. visų įstaigos sąnaudų | Neviršijanti 90 proc. – 10 balų  Daugiau kaip 90 proc. – 0 balų |
| 1.3. | Įstaigos sąnaudų valdymo išlaidoms dalis (proc.) | Neviršytų 10 proc. bendrų įstaigos sąnaudų | Neviršijanti 10 proc. – 10 balų  Daugiau kaip 10 proc. – 0 balų |
| 1.4. | Papildomų finansavimo šaltinių pritraukimas (Eur) | 2500 Eur | 2500 Eur ir daugiau – 10 balų  Mažiau kaip 2500 Eur – 0 balų |
| 2. | **Kokybiniai vertinimo rodikliai** |  | **Vertinama iki 10 balų** |
| 2.1 | Pacientų pasitenkinimo įstaigos teikiamomis paslaugomis lygis bei pacientų skundų tendencijos : |  |  |
| 2.1.1 | pagrįsti rašytiniai pacientų skundai | 0 | Jei skundų nėra – 5 balai  1 ir daugiau – 0 balų |
| 2.1.2 | Maksimali patekimo pas gydytoją psichiatrą trukmė (dienomis) | 5 kalendorinės dienos | 5 k. dienos ir mažiau – 5 balai  Daugiau nei 5 k. dienos – 0 balų |
| 2.2. | Kokybės vadybos sistemos diegimo ir vystymo laipsnis: |  |  |
| 2.2.1 | atliktų vidaus kokybės auditų skaičius | Atlikti 5 vidaus kokybės auditų | 5 ir daugiau – 10 balų  Mažiau nei 5 – 0 balų |
| 2.3. | Darbuotojų kaitos įstaigoje rodiklis | Siekti, kad gydytojų skaičius nesikeistų mažėjimo linkme, pritraukti naujus gydytojus dirbti įstaigoje | Gydytojų skaičius nesikeitė arba padidėjo – 10 balų  Gydytojų skaičius sumažėjo – 0 balų |
| 2.4. | Prioritetinių paslaugų teikimo dinamika | Psichikos dienos stacionaro pacientų skaičiaus didėjimas ne mažiau 20 proc. lyginant su 2016 m. | 20 proc. ir daugiau – 10 balų  Nuo 19 iki 10 proc. – 5 balai  mažiau kaip 10 proc. – 0 balų |
| 2.5. | Informacinių technologijų diegimo ir vystymo lygis | Kompiuterizuotos darbo vietos 2 (vnt.) | 2 kompiuterizuotos darbo vietos ir daugiau -10 balų  1 kompiuterizuota darbo vieta - 5 balai  0 kompiuterizuotų darbo vietų – 0 balų |
| 2.6. | Taikomų kovos su korupcija priemonių vykdymas: |  |  |
| 2.6.1 | taikomų priemonių vykdymas pagal ligoninės priemonių planą | Įvykdyti veiksmų plane numatytas priemones | Įvykdytos visos priemonės – 10 balų  Įvykdyta dalis priemonių – 5 balai  Neįvykdyta – 0 balų |

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS VIEŠŲJŲ ASMENS SVEIKATOS PRIEŽIŪROS ĮSTAIGŲ 2017 METŲ SIEKTINŲ VEIKLOS UŽDUOČIŲ PATVIRTINIMO“ AIŠKINAMASIS RAŠTAS**

**Parengto projekto tikslai ir uždaviniai.** Kaip numatyta Lietuvos Respublikos vietos savivaldos įstatyme, Lietuvos Respublikos sveikatos priežiūros įstaigų įstatyme, rajono savivaldybės taryba turi patvirtinti rajono savivaldybės viešųjų asmens sveikatos priežiūros įstaigų 2017 metų siektinas veiklos užduotis.

**Šiuo metu teisinis reglamentavimas.** Lietuvos Respublikos vietos savivaldos įstatymas, Lietuvos Respublikos sveikatos priežiūros įstaigų įstatymas.

**Sprendimo projekto esmė.** Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 15 punktu, Rokiškio rajono savivaldybės taryba tvirtina savivaldybės viešųjų įstaigų siektinas veiklos užduotis. Teikiame tvirtinti viešųjų įstaigų: Rokiškio rajono ligoninės, Rokiškio pirminės asmens sveikatos priežiūros centro ir Rokiškio psichikos sveikatos centro 2017 metų siektinas veiklos užduotis. Įstaigų siektinose veiklos užduotyse numatyti vertinimo rodikliai. Kiekybiniai rodikliai (finansinis įstaigos veiklos vertinimas, įstaigos sąnaudų darbo užmokesčiui dalis, proc., valdymo išlaidų dalis, proc. ir kiti rodikliai). Kokybiniai rodikliai: pacientų pasitenkinimo įstaigoje teikiamomis paslaugomis lygis, naujau priimtų gydytojų skaičius, atliktų vidaus kokybės auditų skaičius ir kiti rodikliai.

Veiklos užduotys parengtos atsižvelgiant į sveikatos priežiūros įstaigų vadovų pateiktus 2017 m. siektinus veiklos užduočių projektus: Rokiškio rajono ligoninės 2017-03-28 raštas Nr. S-(1.14)-312 „Dėl dokumentų tvirtinimo“, Rokiškio pirminės asmens sveikatos priežiūros centro 2017-03-31 raštas Nr. SR-(1.9.5)-267 „Dėl 2017 m. planuojamų įgyvendinti veiklos rodiklių“, Rokiškio psichikos sveikatos centro 2017-03-31 raštas „VšĮ Rokiškio psichikos sveikatos centro 2017 metų siektinos veiklos užduotys“.

**Galimos pasekmės, priėmus siūlomą tarybos sprendimo projektą:**

**teigiamos –** bus laikomasi teisės aktuose nustatytų nuostatų.

**neigiamų –** nėra.

**Kokia sprendimo nauda Rokiškio rajono gyventojams.**

Nustatytos viešųjų asmens sveikatos priežiūros įstaigų siektinos veiklos užduotys, leidžia įstaigoms planingai dirbti, siekiant įvykdyti nustatytas užduotis ir taip pagerinti teikiamų paslaugų kokybę rajono gyventojams.

**Finansavimo šaltiniai ir lėšų poreikis.**

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Savivaldybės gydytoja Evelina Tupalskytė